***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ**

(2024-2025 нче уку елы)

**10 нчы сыйныф**

**Үткәрү вакыты – 150 минут**

**Максималь балл – 45**

**1. Трагедия жанры турында исегезгә төшерегез. Аның үзенчәлекләрен барлап языгыз. Мисаллар китерегез. (6 балл)**

**2. Фоторәсемгә игътибар итегез. Ул кайсы әсәр буенча эшләнгән? Әсәрнең исемен, авторын языгыз, әсәр геройларын атагыз. (6 балл)**



**3. Алтын Урда чоры әдәбияты кайсы гасырны үз эченә ала? Дөрес җавапны билгеләгез. (2 балл)**

а) XIII йөзнең урталарыннан алып XV гасырның ахырлары

ә) XV гасыр урталарыннан башлап XVI гасырлар

б) XV гасыр урталарыннан XVII гасыр урталарына кадәр

**4. XIX гасыр әдәбияты драматургын билгеләгез. (2 балл)**

а) Шәриф Хөсәенов

ә) Габдрахман Ильяси

б) Кәрим Тинчурин

**5. Әсәрләрнең авторын, жанрын языгыз. (6 балл)**

а) «Хәят» \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

ә) «Ана догасы» \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

б) «Әниемнең ак күлмәге» \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**6. Портретка игътибар итегез. Биредә кем сурәтләнгән? Бу әдип турында өч фактны искә төшереп языгыз. (8 балл)**



1) ­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** **Шигырьнең исемен, авторын языгыз. Шигырьне тулысы белән искә төшереп, анда бирелгән хис-кичерешләрне билгеләгез. (5 балл)**

Малай туды безнең. Нинди шатлык!  
Икебезгә уртак бәхет таптык.  
Сокланабыз аңа исебез китеп,  
Өф-өф итеп, өф-өф итеп.  
  
Егет үстерәбез туган илгә,

Мондый асыл малай бездә генә,  
Тирбәтәбез йоклаганын көтеп,  
Өф-өф итеп, өф-өф итеп.

Затлы кием, ефәк аңа гына,

Тәмле-татлы нәрсә тамагына;

Тәпи йөри башлый яңа гына,

Тып-тып итеп, тып-тып итеп.

**8. Бала чагында алынмаган тәрбияне соңыннан бөтен дөнья халкы да өйрәтә алмас, диләр. Әлеге фикерне дәвам итеп языгыз****, әдәбияттан мисаллар китерергә дә онытмагыз. (10 балл)**